Comencem a treballar amb el Dreamweaver

L'objectiu d'aquesta pràctica és aprendre la interfície del programa Dreamweaver, saber treballar en local i enviar els arxius resultants al servidor remot.

El sistema de funcionament d’un lloc web es basa en una màquina contínuament connectada a la xarxa d’Internet, la qual, amb uns programes especials anomenats programes servidors, donen servei enviant pàgines als clients que les demanen.

Els clients es connecten quan tenen necessitat de fer-ho i demanen les pàgines per mitjà d’uns programes específics anomenats navegadors.

Vosaltres feu les pàgines amb una màquina a la vostra disposició (de casa, del centre...), i, posteriorment, traspasseu la informació a una màquina servidora externa. 

El procediment per fer-ho és mitjançant un protocol de comunicacions anomenat FTP (File Transfer Protocol).

El programa Dreamweaver, que estudiareu a continuació, a més de ser un generador de codi HTML, porta incorporat un programa de comunicacions, el qual utilitzareu per portar els fitxers generats de la vostra màquina a la màquina servidora externa.

En el vostre cas, tindreu:

· La vostra màquina de treball, que denominareu host local.

· La màquina servidora, que anomenareu host remot (és a l’edifici del Departament d’Educació, a l'area TIC). 


Vosaltres fareu la feina al vostre ordinador (host local), i, un cop fet el treball, el traslladareu al host remot.    

Crear l'estructura al vostre ordinador

Per poder treballar al vostre ordinador, el primer que s’ha de fer és establir un directori on s’aniran emmagatzemant tots els documents generats des del Dreamweaver.

Obriu Mi PC, aneu a la vostra carpeta de treball i creeu una carpeta nova per al vostre lloc web anomenada pagina web. Situeu-vos en un espai lliure de la pantalla, sense cap icona seleccionada, premeu el botó dret del senyalitzador, escolliu l’opció Nou, i dins aquesta, l’opció Carpeta. 

D'aquesta forma, ja tindreu definit el vostre directori de treball pagina web. Tot el vostre treball l’anireu guardant dins aquest directori tot creant les subcarpetes necessàries.
Treball amb Dreamweaver: el vostre primer treball 
El primer que s’ha de fer és carregar el programa. 
Un cop carregat, surt una pantalla inicial. Recordeu que el Dreamweaver és capaç de fer moltes coses relacionades amb el món de les pàgines web, però, vosaltres, en aquest nivell, només n'utilitzeu unes quantes, que serviran per dur a terme l'objectiu de fer una web.

Tal com indica la imatge següent, premeu sobre l’apartat HTML, del qual ja coneixeu el significat.

Un cop hagueu accedit, veureu un munt de finestres, menús i desplegables que conformen la interfície del programa.

De l'entorn de treball del Dreamweaver MX 2004, es distingeixen uns elements principals: 

· Barra de menús 

· Barra d'eines 

· Finestres flotants 

· Àrea de treball 

Observeu la imatge següent amb la disposició d'aquestes zones: 

Feu un cop d'ull ràpid a aquests elements: 

Barra de menús 
Aquesta barra conté, pràcticament, totes les eines que necessitareu per treballar amb el programa. Moltes d'aquestes eines són accesibles a través d'altres itineraris. També podeu consultar les característiques de cadascuna de les opcions des d'Ayuda I Utilización de Dreamweaver I Buscar.

Barra d'eines d'inserció
Conjunt d'objectes que podeu inserir a les vostres pàgines:

Barra d'eines de visualització
Conté un conjunt d'eines d'utilització molt freqüent. Hem assenyalat les que més utilitzareu en aquests exercicis: 

Cal tenir en compte les icones de visualització i la forma de canvi d’un a un altre sistema:

· Visualització del sistema de codi: es veu el codi HTML generat. 

· Visualització del sistema de disseny: es treballa de forma similar a un processador de textos. 

· Visualització mixta: part de pantalla amb forma de codi i part de pantalla en 
forma de disseny.

Finestres flotants 
El programa té una gran quantitat d'aquestes finestres, però és important tenir en pantalla només aquelles que són necessàries. Podeu activar-les o desactivar-les des de la barra de menú Ventana, amb la tecla F4 (es desactiven totes), i també amb les fletxes de control de visualització.

Una altra forma d'amagar les finestres flotants és prémer a sobre del títol de cada una. D'aquesta forma, es minimitzen i, si les voleu tornar a obrir, només cal tornar a prémer sobre el nom visible.

A la part superior esquerra de cada finestra, hi ha una fletxa petita amb el nom; clicant-hi a sobre, es pot obrir o tancar.

Si la voleu fer desaparèixer de forma permanent (després la podreu recuperar a partir d’una opció de menú), caldrà situar-se en el menú de la dreta de cada finestra i prémer sobre l’opció Cerrar grupo de paneles.

Com a pràctica, esborreu de la interfície de treball totes les finestres de la dreta i la finestra inferior Propiedades. Per fer això, procediu de la manera següent: 

· Activeu la primera finestra Archivos. La fletxa al costat esquerre del nom de la finestra ha d’apuntar avall.

· Seleccioneu la icona de la part dreta de la finestra: s’obre un menú, agafeu l’opció Cerrar grupo de paneles.

· Procediu de la mateixa forma amb totes les finestres i deixeu l’espai de treball net. Únicament us ha de quedar la finestra Común a la part superior de la pantalla, sota la barra de menús.

La interfície de treball ha de quedar tal com mostra la imatge següent:

De tot el munt de finestres disponibles al Dreamweaver, n'hi ha dues que s’utilitzen molt i que seran l’objecte del vostre primer treball. Aquestes finestres són:   

· Finestra de barra d'eines d'inserció Común
· Finestra Propiedades
Les dues les podem visualitzar/amagar amb les dues primeres opcions del menú Ventana, també amb la combinació de tecles següent:

· Insertar (prémer Control + F2)

· Propiedades (prémer Control + F3)

Cada una d’aquestes opcions actua com un interruptor que amaga la finestra si és visible, o bé la visualitza en el cas que no hi sigui. 

La primera pàgina web amb el Dreamweaver 

El resultat final de la pràctica haurà de ser semblant a: aquesta
Per arribar a aquest resultat, cal seguir les pautes següents:

· Apliqueu la vista de visualització de disseny. Serà amb la que normalment treballareu.

· Us situeu a la part superior i, a l’apartat Título, poseu el títol de la pàgina: “PRIMERA PÀGINA”. Aquest títol no sortirà a la vostra pàgina. Si visualitzeu el codi HTML, veureu que se situa dins el <HEAD>. La seva utilitat serà comentada més endavant.

· Situeu-vos dins l’àrea de treball i escriviu el text següent:
"Primera pàgina web"
· Seleccioneu el text, obriu la finestra Propiedades en el cas de no tenir-la oberta, i apliqueu les característiques següents al text seleccionat:

A continuació, poseu en tres línies diferents el vostre nom i cognoms. Tal com s'ha fet abans, seleccioneu el text i apliqueu les propietats següents:

Observeu com, cada cop que doneu determinades característiques a un text, el programa crea un Estilo, és a dir, un conjunt d’ordres de format amb un nom comú. A partir d’aquest moment, podeu tornar a especificar les ordres només establint el nom de l’estil a qualsevol part del text.

Podeu anar a al vista de visualització de codi per veure el codi generat pel programa. Cal recordar que el Dreamweaver no es més que un generador de codi que els navegadors interpretaran a l’hora de situar el text en la vostra pantalla.

Guardeu la pàgina que esteu fent en el vostre directori de treball: pagina web
Seleccioneu el menú Fichero / Guardar como… amb el nom primerawebevostrenom.htm
Inserir una línia de separació de la pantalla
· Situeu-vos dins l’àrea de treball amb el vostre nom.

· Aneu a la barra d’eines d'inserció, situeu-vos sobre la fletxa de l’opció Común i desplegueu el menú: seleccioneu l’opció HTML.

· La primera opció és Regla horizontal, activeu-la. 

Una línia creuarà la vostra pantalla de dreta a esquerra.

També podríeu haver aconseguit el mateix efecte des de la barra de menú:
Insertar / HTML / Regla horizontal
· Sota la línia que heu creat, poseu el nom de la assignatura, el nivell i el del nostre centre. Cada un d'aquests apartats haurà d'estar en una línia diferent, i hi aplicareu formats diferents. En finalitzar, torneu a inserir una línia.

· Sota l'última línia, inseriu la data. 

· Situeu-vos sota l'última línia per inserir la data.

· A la barra d'eines, a l'apartat Común, feu clic sobre la icona Fecha.

· Agafeu l’opció dd/mm/aaaa.

· Amb les opcions de la finestra Propiedades, poseu la data en cursiva i alineeu-la a la dreta.

· Guardeu els canvis des del menú Fichero / Guardar.

